**Ռեյչել Էմիլի Նիկոլս** (անգլ.՝ Rachel Emily Nichols, հունվարի 8, 1980(1980-01-08), Օգաստա, ԱՄՆ), ամերիկյան դերասանուհի և մոդել։

Վաղ տարիները և մոդելի կարիերան
------------------------------

Ռեյչել Նիկոլսը ծնվել է Օգաստա քաղաքում, Մեն նահանգ, Ջիմ և Էլիսոն Նոկոլսների ընտանիքում։ Նրա հայրը եղել է դպրոցական ուսուցիչ։ Դպրոցում սովորելու տարիներին Ռեյչելը զբաղվել է թեթև ատլետիկայով (թռիչք բարձրություն), իսկ ավագ դասարաններում փոխանակման ծրագրով սովորել է Ֆրանսիայում։

1995 թվականից, ուսուցմանը զուգահեռ, նա սկսում է աշխատել մոդելային բիզնեսում։ Ռեյչելը նկարահանվում է Abercrombie & Fitch, Guess? և L’Oréal ընկերությունների համար գովազդային հոլովակներում, ինչպես նաև եղել է հաղորդավարուհի MTV-ում։ 1998 թվականին, դպրոցն ավարտելուց հետո, նա ընդունվում է Նյու Յորքի Կոլումբիայի համալսարան, որտեղ ուսումնասիրում է տնտեսագիտություն, հոգեբանություն, ինչպես նաև, դրամա։ Ռեյչելը համալսարանը ավարտում է 2003 թվականին՝ մաթեմատիկայի և տնտեսագիտության բնագավառի դիպլոմով։

Դերասանական կարիերա
-------------------

### 2000 - 2005 թվականներ

Ռեյչելը կինոյում իր նորամուտը նշում է 2000 թվականին, «Աշունը Նյու Յորքում» («Autumn in New York») ռոմանտիկ դրամայում էպիզոդիկ դերով։ 2002 թվականին, շնորհիվ իր գործակալի, նա սհանում է էպիզոդիկ դեր «Սեքսը մեծ քաղաքում» սերիալի չորրորդ եթերաշրջանում։ Նույն թվականին Ռեյչելը խաղում է իր առաջին խոշոր դերը «Տխմարը և տխմարից տխմարը։ Երբ Գարին հանդիպում է Լլոյդին» («Dumb & Dumberer: When Harry Met Lloyd») կատակերգությունում։ Չնայած ֆիլմը ենթարկվում է կտրուկ քննադատության, Ռեյչելը ձեռք է բերում մեծ փորձ։ Հաջորդ տարի նա նկարահանվում է «Քննարկելով Ռոբերտ Լիին» («Debating Robert Lee») անկախ ֆիլմում, ինչպես նաև «Կրակի գիծ»(«Line of Fire») սերիալի երկու դրվագներում։ 2004 թվականի օգոստոսին նա ստանում է երկրորդ կարգի դերեր «Ամիթիվիլի սարսափը» («The Amityville Horror», 2005 թվական) և «Մութ անտառ» («The Woods», 2006 թվական) ֆիլմերում։ «Ամիթիվիլի սարսափը»-ը քննադատների կողմից արժանանում է սառը ընդունելության, սակայն ունենում է կոմերցիոն հաջողություն։

Առաջին հաջողությունը Ռեյելին գալիս է «Կրակի գիծ» սերիալում նկարահանվելուց հետո։ 2005 թվականին թողարկվում է «Հատուկ բաժին» («The Inside») սերիալը, որում նա խաղում է ԿՀՎ-ի գործակալ Ռեբեկա Լոկկի դերը։ Այնուհետև Ռեյչելը շաղում է համակարգչային մասնագետ Ռեյչել Գիբսոնի դերը «Լրտեսուհին» («Alias», 2005—2006 թվականներ) սերիալում, իսկ 2005 թվականին՝ փոքրիկ դեր «Վաճառողուհին» («Shopgirl») ռոմանտիկ դրամայում։

### 2006 թվական - ներկա ժամանակներ

Սարսափների «Մութ անտառ» ֆիլմի թողարկումը հետաձգվում է 18 ամսով և այն թողարկում են DVD տարբերակով, 2006 թվականի հոկտեմբերին։ 2007 թվականին Ռեյչելն ուներ փոքրիկ դեր «Վերակենդանացնելով չեմպիոնին» («Resurrecting the Champ») դրամայում։ Նա խաղում է գրող Ջոշ Պարթնետի ասիստենտուհուն, որը համարում էր, որ գտել է բռնցքամարտի նախկին լեգենդին (Սեմյուել Լ. Ջեքսոն), որը անտուն է դարձել։ Նույն թվականին Ռեյչելը նկարահանվում է «Չառլի Ուիլսոնի պատերազմը» («Charlie Wilson's War») քաղաքական դրամայում և «Them» ֆանտաստիկ սերիալի նախնական թողարկումում. որն այդպես էլ արտադրության չի ընդունվում Fox կինոընկերության կողմից։

Իր առաջին գլխավոր դերը Ռեյչելը խաղում է «Ավտոկանգառ» («P2», 2007 թվական) ֆիլմում։ Նա խաղում է աղջկա դեր, որը մոլագար-պահապանի հետ փակված է հայտնվում ստորգետնյա ավտոկանգառում։ Այնուհետև Ռեյչելը նկարահանվում է երկրորդական կարգի դերում «Ջինսեր-թալիսման 2» («The Sisterhood of the Traveling Pants 2», 2008 թվական) ֆիլմում, որից հետո, 2007 թվականի նոյեմբերին, նա նկարահանվում է «Աստղային ուղի» («Star Trek», 2009 թվական) ֆիլմում։ Ֆիլմի նկարահանումները ընթանում էին հույժ գաղտնի շրջանակներում և այդ պատճառով մի ամիս նույնիսկ չգիտեր իր կերպարի անունը։

2008 թվականին Ռեյչելը խաղում է «Կոբրայի թռիչքը» («G.I. Joe: The Rise of Cobra») մարտաֆիլմի գլխավոր հերոսներից մեկին։ Նրա կերպարը՝ Շեյնա «Սքարլեթ» Օ’Հարան, որակյալ մասնագետ է հակահետախուզություն և մարտական արվեստի բնագավառում։

2012 թվականից մինչ այժմ նկարահանվում է Կիրա Քեմերոնի դերում «Կոնտինում» («Continuum») սերիալում։

Անձնական կյանք
--------------

2008 թվականի հուլիսի 26-ին Ռեյչել Նիկոլսը ամուսնանում է պրոդյուսեր Սքոթ Սթաբերի (անգլ.՝ Scott Stuber) հետ, սակայն 2009 թվականի փետրվարին նրանք բաժանվում են։

Ֆիլմագրություն
--------------

| Թվական | Անվանում | Բնօրինակ անվանում | Կերպար |
| --- | --- | --- | --- |
| 2000 | Աշունը Նյու Յորքում | Autumn in New York | մոդել բարում |
| 2002 | Սեքսը մեծ քաղաքում | Sex and the City | Ալեքսա |
| 2003 | Տխմարը և տխմարից տխմարը։ Երբ Գարին հանդիպում է Լլոյդին | Dumb & Dumberer։ When Harry Met Lloyd | Ջեսիկա |
| 2004 | Քննարկելով Ռոբերտ Լիին | Debating Robert Lee | Trilby Moffat |
| 2004 |  | A Funny Thing Happened at the Quick Mart | Ջենիֆեր |
| 2004 | Կրակի գիծ | Line of Fire | Ալեքս Մայեր |
| 2005 | Ամիթիվիլի սարսափը | The Amityville Horro | Լիզա |
| 2005 | Պարոն Դրամատիկ | Mr. Dramatic | աղջիկ բարում |
| 2005 | Հատուկ բաժին | The Inside | հատուկ գործակալ Ռեբեկա Լոկ |
| 2005 | Վաճառողուհին | Shopgirl | Թրեյի ընկերուհին |
| 2005-2006 | Լրտեսուհին | Alias | Ռեյչել Գիբսոն |
| 2006 | Մութ անտառ | The Woods | Սամանթա Վայս |
| 2007 | Նրանք | Them | Դոննա Շոո |
| 2007 | Վերակենդանացնելով չեմպիոնին | Resurrecting the Champ | Պոլլի |
| 2007 | Ավտոկանգառ | P2 | Անժելա Բրիջես |
| 2007 | Չառլի Ուիլսոնի պատերազմը | Charlie Wilson's War | Սյուզան |
| 2008 | Ջինսեր-թալիսման 2 | The Sisterhood of the Traveling Pants 2 | Ջուլիա Բեկվիտ |
| 2009 | Աստղային ուղի | Star Trek | Հեյլա |
| 2009 | Ամերիկյան իրավաբանություն | U.S. Attorney | Իվ Չեյզ |
| 2009 | Կոբրայի թռիչքը | G.I. Joe։ The Rise of Cobra | Շեյնա «Սքարլեթ» Օ’Հարա |
| 2009 | Վաճառվում է տիրոջ կողմից | For Sale by Owner | Աննա Ֆարիեր |
| 2010 | Մեսկադա | Meskada | Լեսլի Սպենսե |
| 2010 |  | Ollie Klublershturf vs the Nazis | Դանիելա |
| 2010-2011 | Մտածել ինչպես հանցագործը | Criminal Minds | Էշլի Սիվեր |
| 2011 | Կոնան-բարբբարոս | Conan the Barbarian | Թամարա |
| 2011 | Տղան, աղջիկը և թութակը | A Bird Of The Air | Ֆիոնա |
| 2012 | Կոնտինում | Continuum | Կիրա Քեմերոն |
| 2012 | Ալեքս Կրոսս | Alex Cross | Մոնիկա Էշ |
| 2014 | Տոկարև | Tokarev | Վանեսսա |

Աղբյուրներ
----------

* Биография Рэйчел Николс
* Биография и фотографии Рэйчел Николс Արխիվացված 2015-09-10 Wayback Machine
* Рэйчел Николс на Internet Movie Database
* Рэйчел Николс(չաշխատող հղում)
 на Allmovie
* Рэйчел Николс на Fashion Model Directory
* Рэйчел Николс на Memory Alpha

Մեդիա ֆայլեր

|  |  |
| --- | --- |
| Վիիքպահեստ | Վիքիպահեստ նախագծում կարող եք այս նյութի վերաբերյալ հավելյալ պատկերազարդում գտնել **Ռեյչել Նիկոլս** կատեգորիայում։ |

Ծանոթագրություններ
------------------

**Քույր նախագծիում*** Մեջբերումներ Վիքիքաղվածքում
* Տեսաձայնային նյութեր Վիքիպահեստում

1. ↑  Babesdirectory — 2020.
2. ↑  «The dress code in Rachel Nichols’s new film P2 is … bloody formal». *The Times* (London).
3. 1 2  «Newlywed Rachel Nichols' career on the fast track» Արխիվացված 2011-08-07 Wayback Machine. *Morning Sentinel*.
4. ↑  «Rachel Nichols heads for 'Alias'». Digital Spy.
5. 1 2  «Celeb of the Day: Rachel Nichols» Արխիվացված 2007-01-28 Wayback Machine. IGN. 9 июня 2003.
6. ↑  «Summer Tube». National Review Online.
7. 1 2  «'G.I. Joe' Casts Scarlett and Storm Shadow?» Արխիվացված 2011-09-20 Wayback Machine. Cinematical.
8. ↑  «Dumb and Dumberer: When Harry Met Lloyd reviews». Metacritic.
9. ↑  «Rachel Nichols». *Variety*.
10. ↑  «The Amityville Horror reviews». Metacritic.
11. ↑  «The Amityville Horror (2005)». Box Office Mojo.
12. ↑  «Let’s All Take a Trip to The Woods (Finally!)» Արխիվացված 2012-05-09 Wayback Machine. Cinematical.
13. ↑  «FF Review: The Woods» Արխիվացված 2012-05-09 Wayback Machine. Cinematical.
14. ↑  «CW picks up 'M.I.L.F. and Cookies'». *Variety*.
15. ↑  «Fox pickups». *Variety*.
16. ↑  «Actress Rachel Nichols & Producer Scott Stuber Split» Արխիվացված 2011-09-08 Wayback Machine. *People Magazine*. 27 февраля 2009.